АХАҾСАХЬАҚӘА
Гыцҧҳа Алиса Шалва-иҧҳаДии: ҧхынҷкәын 5, 1970 ш.
Урыстәылатәи Аҧснытәи оператә шәаҳәаҩуп (адраматә сопрано). Москватәи амузыкатә театр «Геликон-Опера» аҟны дсолиступ. Урыстәыла зҽаҧсазтәыз артиступ (2004). Аҧсны жәлар драртиступ.
1989 шықәсазы Аҟәатәи амузыкатә ҵараиурҭа далгеит «Амузыка атеориа» амаҭәар ала. 1994 ш. Гнесинаа рыхьӡ зху Урыстәылатәи амузыка академиа далгеит «Асолатә академиатә шәаҳәара» акласс ала апрофессор Н.Н.Шильникова лыҟны. 1991ш. инаркны 1994 ш.-нӡа. – Москватәи аҳәынҭқарратә академиатә филармониаҟны ансамбль «Мадригал» аҟны дсолиступ.
1992 ш. дрыдыркылеит «Геликон-опера» москватәи атеатр атруппахь. Атеатр аҟны лусура аамҭа иҭагӡаны иналыгӡеит иналукааша асопранатә партиақәа. Урҭ рыҩныҵҟа иҟоуп: Аида («Аида» Џь.Верди), Виолетта («Травиата» Џь.Верди), Леди Макбет («Макбет» Џь.Верди), Лиза («Пиковая Аҳкәажә» П.Чаиковски), Татиана («Евгени Онегин» П.Чаиковски), Емилиа Марти («Макропулос ихәшәеиҵарҧхьа» Л. Ианачек), Лара («Ауаҩытәҩса ибжьы » Ф.Пуленк), Мадам Лидуан ( «Кармельаа рдиалог» Ф.Пуленк), Розалинда («Ахәылҧҵыс» И.Штраус) Недда («Ақьачақьцәа» Р.Леонкавалло), Антониа («Гофман илакәқәа» Ж.Оффенбах) уҳәа уб.егь. Зегьы 30 партиа иреиҳауп.
2004 ш. Алиса Гыцҧҳа Урыстәыла зҽаҧсазтәыз артист ҳәа ахьӡ ланашьоуп.
2007 ш.Алиса Гыцҧҳа баҧсны жәлар рартист ҳәа ахьӡ ланашьоуп.